Белсат галоўным матэрыялам выпуску зрабіў сюжэт пра вынікі кампаніі байкоту выбараў. Асноўныя парушэнні тычыліся стандарту аддзялення фактаў і меркаванняў ды даставернасці. Аўтар сюжэта дазволіў сабе ўласныя каментары ацэнкі ды высновы, падмяніўшы сабою экспертаў ды даваў спасылкі на неназваных адмыслоўцаў: “Натуральна, сярод прычынаў такой непаінфармаванасці і рэпрэсіўныя дзеянні ўладаў, і іх проста алергічная рэакцыя на слова “байкот”. “Дзеля суцяшэння можна дадаць толькі тое, што. нават калі б апаненты ўладаў паставіліся да справы больш адказна і пераканалі людзей не ісці на выбары, – гэтая ініцыятыва ўсё адно не мела б поспеху. Пра сапраўдны байкот можна казаць талькі тады, калі ёсць перакананне ў хоць бы адноснай празрыстасці хады выбараў і дакладным падліку галасоў. У Беларусі ж, як кажуць эксперты, рэальная яўка і рэальныя вынікі галасавання маюць мала агульнага з выніковымі лічбамі ад ЦВК”.